भारतीय जनता पार्टी के राष्ट्रीय अध्यक्ष ने आज बलांगिर (ओडिशा) के कौशल कला मंडल मैदान में युवा महासमावेश कार्यक्रम को संबोधित किया और युवाओं से राज्य के विकास के लिए ओडिशा में भारतीय जनता पार्टी की सरकार बनाने की अपील की। इससे पहले श्री शाह बलांगिर जिले के सेंताला (बेनियाबांध) गाँव गए और वहा फ्लोरॉयड-युक्त पानी एवं मजदूरों के पलायन की गंभीर समस्या से रू-ब-रू हुए। इसके पश्चात् वे बेनियाबांध के ही देगांव भी गए और वहां भी लोगों की समस्याएं सुनीं। उन्होंने देगांव में ग्रामीणों के साथ ही दोपहर का भोजन किया।